Uznesenie Súdneho dvora (šiesta komora) zo 6. októbra 2025 – [Himov](i)
(vec C‑114/25)
„ Návrh na začatie prejudiciálneho konania – Článok 53 ods. 2 a článok 94 Rokovacieho poriadku Súdneho dvora – Smernica (EÚ) 2024/1069 – Uplatniteľnosť ratione temporis a ratione materiae – Zjavný nedostatok právomoci Súdneho dvora – Smernica (EÚ) 2019/1937 – Požiadavka uviesť dôvody odôvodňujúce potrebu odpovede Súdneho dvora – Neexistencia dostatočných spresnení – Zjavná neprípustnosť “
1.      Prejudiciálne otázky – Právomoc Súdneho dvora – Hranice – Skutkové a právne okolnosti, o ktoré ide v spore vo veci samej, ktoré nepatria do pôsobnosti práva Únie – Smernica 2024/1069 – Vecná pôsobnosť – Všetky okolnosti sporu sústredené v jednom členskom štáte – Vylúčenie – Časová pôsobnosť – Smernica, na ktorú sa odvolávalo pred uplynutím lehoty na prebratie a pred prijatím opatrení na prebratie – Vylúčenie – Zjavný nedostatok právomoci Súdneho dvora
(Článok 267 ZFEÚ; Rokovací poriadok Súdneho dvora, článok 53 ods. 2; smernica 2024/1069, články 2, 3 a 22)
(pozri body 26‑35, bod 1 výroku)
2.      Prejudiciálne otázky – Prípustnosť – Otázky položené bez dostatočného spresnenia o vzťahu medzi ustanoveniami práva Únie uvedenými v týchto otázkach a sporom vo veci samej – Zjavná neprípustnosť
[Článok 267 ZFEÚ; Rokovací poriadok Súdneho dvora, článok 94, písm. c)]
(pozri body 40 – 50, bod 2 výroku)
Výrok
1.
Súdny dvor Európskej únie zjavne nemá právomoc odpovedať na piatu až siedmu, deviatu, desiatu a dvanástu otázku, ktoré položil Sofijski rajonen săd (Okresný súd Sofia, Bulharsko), v rozsahu, v akom sa týkajú výkladu smernice Európskeho parlamentu a Rady (EÚ) 2024/1069 z 11. apríla 2024 o ochrane osôb zapojených do verejnej účasti pred zjavne neopodstatnenými nárokmi alebo zneužívajúcimi súdnymi konaniami („strategické žaloby proti verejnej účasti“).
2.
Návrh na začatie prejudiciálneho konania, ktorý podal Sofijski rajonen săd (Okresný súd Sofia) rozhodnutím z 28. januára 2025, je zjavne neprípustný, pokiaľ ide o prvú až deviatu otázku, ako aj jedenástu a dvanástu otázku položenú týmto súdom v rozsahu, v akom sa týkajú výkladu smernice Európskeho parlamentu a Rady (EÚ) 2019/1937 z 23. októbra 2019 o ochrane osôb, ktoré nahlasujú porušenia práva Únie.
i      Názov tejto veci je fiktívny. Nezodpovedá skutočnému menu ani názvu žiadneho z účastníkov konania.